EkBass/fiwiki-20250220-pages-articles huggingface dataset:
Pensastiaistimali

Pensastiaistimali (Alcippe morrisonia) on Kaakkois- ja Itä-Aasiassa tavattava pyrstötimaleihin kuuluva varpuslintu. ==Taksonomia== Pensastiaistimalilla on seitsemän alalajia, jotka voidaan jakaa kahteen ryhmään niiden levinneisyyden ja molekyylibiologisten tutkimusten perusteella. Ensimmäinen ryhmän alalajit elävät Kiinan etelä- ja keskiosissa sekä Vietnamissa. *A. m. schaefferi elää Vietnamin pohjoisosissa ja Kiinassa Yunnanin, Guizhoun ja Guangxin maakunnissa *A. m. davidi -alalajia tavataan Kiinan keskiosan maakunnissa Toinen ryhmä on levinneisyydeltään laajempi ja näitä alalajeja tavataan myös Kaakkois- Aasiasta. *A. m. morrisonia esiintyy Taiwanissa *A. m. rufescentior elää Hainanin saarella *A. m. hueti-alalajia tavataan Kiinan luoteisosien maakuntien alueella *A. m. yunnanensis-alalajin levinneisyysalue ulottuu Myanmarin pohjoisosista Länsi-Kiinaan *A. m. fratercula elää Myanmarin itäosissa, keskisessä Laosissa, Pohjois-Vietnamissa ja Yunnanin maakunnassa Kiinassa ==Koko ja ulkonäkö== Kooltaan pensastiaistimali on 12-15 cm. Lajin selkä ja siivet ovat väritykseltään oliivinruskeat ja pää on harmaa. Päässä on silmien ympärillä valkoiset renkaat. Pensastiaistimalin vatsa on väritykseltään ruskehtavan keltainen. Sukupuolet eivät eroa toisistaan ulkonäön perusteella. Ulkonäöltään pensastiaistimali muistuttaa isopensastimalia (Alcippe morrisonia), jolta kuitenkin puuttuu valkoinen rengas silmien ympäriltä. Vuoritiaistimalilla (Alcippe nipalensis) on valkoinen silmärengas, mutta se eroaa pensastiaistimalista silmän iiriksen värin perusteella. ==Elinympäristö ja elintavat== Pensastiaistimalit elävät metsissä vuorten rinteillä. Linnun elinympäristöt sijaitsevat 900-3 000 metrin korkeudella merenpinnasta. Talvisin laji elää matalammalla kasvavissa metsissä. Ravintonaan pensastiaistimali käyttää pääasiassa pieniä selkärangattomia, mutta myös marjoja ja kukkien mettä, joiden osuus ravinnosta kasvaa syksyllä ja talvella. Pensastiaistimalit muodostavat pesimäajan ulkopuolella ruokailevia parvia, joissa on usein mukana myös muita varpuslintuja. näistä parvista on tavattu kaikkiaan 32 eri lintulajia. Pensastiaistimalit aistivat helposti vaaran ja veistivät sen äänekkäillä varoitusäänillään myös muille lajeille. Yöksi ruokailuparvet hajoavat ja laji yöpyy pesimäajan ulkopuolella yleensä pareittain. Pensastiaistimalin pesimäkausi kestää huhtikuulta elokuulle. Pesä rakennetaan puuhun sammalesta, puunkuoresta ja muusta kasvimateriaalista. ==Lähteet== Luokka:Pyrstötimalit
Rakel Jylhä

Rakel Maria Jylhä o.s. Rikkonen (16. syyskuuta 1907 Ruovesi – 23. kesäkuuta 1984 Hämeenlinna) oli suomalainen toimittaja ja kirjailija. Hän toimi parikymmentä vuotta sanomalehti Keskisuomalaisen teatteri-, elokuva- ja kirjallisuusarvostelijana. Pakinoitsijana hän käytti nimeä Pirjetta. Rakel Jylhä opiskeli Työväen Akatemiassa ja Yhteiskunnallisessa korkeakoulussa. Hänen runojaan julkaistiin muun muassa erilaisissa työväenjulkaisuissa. Jylhä oli naimisissa kirjailija Heikki Jylhän kanssa. == Teoksia == Omalla nimellä: * Raittiuteen. Sos.dem. raittiusliiton ohjelmistoa. Helsinki 1934 * Syrjäkorvessa : yksinäytöksinen näytelmä. Pienviljelijäin liitto, Helsinki 1934 * Uudet päivät, joukkolausuntaruno, Pietari Salmenojan teoksessa Maan rakkaus : pienviljelijäinpäivän ohjelmisto 1936. Pienviljelijäin liitto, Helsinki 1936 * Seikkailu saaressa : yksinäytöksinen raittiusaiheinen lasten näytelmä. Suomen sos.-dem. raittiusliitto, Helsinki 1938 Nimimerkillä Inari: * Matti näkee unta : lapsiaiheinen vuorokeskustelu, kirjoittanut Inari. K.K:n NM-toimikunnan vuorokeskusteluja n:o 2. Helsinki 1935 Nimimerkillä Vilhelmiina: * Minkä nuorena oppii, sen vanhana taitaa : vuorokeskustelu. KKn NM-toimikunnan vuorokeskusteluja 7, kirjassa KKn NM-toimikunnan Äitienpäiväjuhla-ohjelmaa v. 1936. KKn NM-toimikunta, Helsinki 1936 == Lähteet == * ===Viitteet=== Luokka:Suomalaiset kirjailijat Luokka:Suomalaiset runoilijat Luokka:Suomalaiset kirjallisuuskriitikot Luokka:Suomalaiset teatterikriitikot Luokka:Suomalaiset elokuvakriitikot Luokka:Suomen Sosialidemokraattisen Puolueen jäsenet Luokka:Vuonna 1907 syntyneet Luokka:Vuonna 1984 kuolleet
Koljonvirta

Koljonvirta on Iisalmessa noin neljä kilometriä kaupungin keskustasta pohjoiseen sijaitseva lyhyt joki, jota pitkin Iijärven vedet laskevat Poroveteen. == Silta == Koljonvirran ylittää Koljonvirran silta, jota myöten Ouluntie ylittää virran. Ouluntie on nykyisin osa sekä Kalajoelta Iisalmeen johtavaa valtatietä 27 että Iisalmesta Raaheen johtavaa kantatietä 88. Ensimmäinen silta tälle kohdalle rakennettiin Kustaa III:n määräyksestä jo 1700-luvulla. Myöhemmin silta on useita kertoja rakennettu uudelleen: 1850-luvulla, 1800-luvun lopulla ja vuonna 1929. Nykyinen teräsbetoninen ontelopalkkisilta valmistui vuonna 1971. == Koljonvirran taistelu == Historiallisesti Koljonvirta tunnetaan ennen kaikkea sen varrella Suomen sodan aikana 27. lokakuuta 1808 käydystä Koljonvirran taistelusta. Siinä perääntymässä olleet Johan August Sandelsin johtamat ruotsalaisjoukot onnistuivat torjumaan ylivoimaisten venäläisten hyökkäyksen salmen yli. Koljonvirran taisteluun liittyy Runebergin Vänrikki Stoolin tarinoissa kolme runoa: Luutnantti Zidén, Sven Dufva ja Sandels. == Kohteita läheisyydessä == right|thumb|Koljonvirran taistelussa kaatuneiden muistomerkki Koljonvirran länsirannalla sijaitsee Koljonvirran kartano, joka nykyisin toimii majatalona. Sen alueella toimii kesäisin myös leirintäalue. Koljonvirran välittömässä läheisyydessä sen itäpuolella sijaitsee myös Mansikkaniemen entinen pikkupappila, joka on Juhani Ahon lapsuudenkoti. Nykyisin rakennuksessa toimii Juhani Ahon museo. Museon pihapiiristä lähtee noin kilometrin pituinen viitoitettu polku, jonka varrella opastaulut kertovat Koljonvirran taistelusta ja sen vaikutuksista. Alueella sijainneessa Rannan talossa asui lapsuudessaan myös kirjailijana ja yhteiskunnallisena vaikuttajana tunnettu Alli Nissinen. Taistelupaikan läheisyyteen pystytettiin vuonna 1848 Mihail Dolgorukovin muistomerkki. Läheisellä Pölkkyniemellä on vuonna 1885 pystytetty Virran muistopatsas, joka alusta lähtien on käsitetty ennen kaikkea Johan August Sandelsin muistomerkiksi. Lisäksi alueella on Lions Clubin pystyttämä Koljonvirran taistelussa kaatuneiden sotilaiden muistomerkki.<ref name="Nähtävyydet /> Koljonvirran alueella toimii myös kesäteatteri. Koljonvirta ympäristöineen kuuluu muodostaa valtakunnallisesti merkittävän kulttuuriympäristön, jonka nimenä on Koljonvirran historiallinen maisema. == Lähteet == Luokka:Iisalmen luonto Luokka:Iisalmen reitin valuma-alue Luokka:Suomen joet
Memories of You

”Memories of You” on Eubie Blaken säveltämä ja Andy Razafin sanoittama musiikkikappale vuodelta 1930. Sen esitti ensimmäisenä Minto Cato Broadway- musikaalissa Blackbirds of 1930. Ensimmäinen levytyksen teki laulaja Ethel Waters. Kappaleesta on levytetty useita jazzversioita, ja sitä pidetään yhtenä standardeista. Louis Armstrongin levytys vuodelta 1930 on Lionel Hamptonin ensiesiintyminen vibrafonistina. Armstrongin versio nousi listoilla sijalle 18. Myöhemmin Hampton levytti kappaleen myös Benny Goodmanin orkesterin kanssa, ja tämä versio on tehnyt kappaleesta suositun klarinettinumeron. Myös muun muassa Art Tatum, Thelonious Monk, Charles Mingus, Erroll Garner ja Duke Ellington ovat äänittäneet kappaleen. 31.8.2010 == Lähteet == Luokka:Vuoden 1930 kappaleet Luokka:Andy Razafin sanoittamat kappaleet Luokka:Jazzstandardit
Finn-ID

Finn-ID Oy on vuonna 1986 perustettu suomalainen tietotekniikkayritys. Finn-ID on asiantunteva kumppani yrityksille, jotka haluavat tehostaa logistiikkaprosessejaan hyödyntämällä moderneja tunnistus- ja tiedonkeruujärjestelmiä sekä mobiilirobotteja. Yritys tarjoaa ratkaisuja muun muassa tuotteiden ja tavaroiden seurantaan, merkintään sekä siirtoon.​ Palvelut ja laitteet sopivat monipuolisesti eri aloille, kuten logistiikkaan, teollisuuteen sekä terveydenhuoltoon. Finn-ID tukee asiakkaittaan kattavilla asiantuntijapalveluilla sekä monipuolisilla ratkaisuilla, aina mobiiliroboteista tunnistusjärjestelmiin. Yritys työllistää noin 50 henkilöä ja sen liikevaihto on noin 7 miljoonaa euroa. Yritys toimii Suomen lisäksi Baltiassa ja kuuluu itsenäisenä osana Perel-konserniin. Yritys on yksi Suomen parhaat työpaikat 2011 -palkituista pienten yritysten sarjassa. == Aiheesta muualla == * Metallitekniikka 28.10.10: Hydroline kutisti läpimenoajat * Yle.fi 27.9.10: Helsingin pysäköinninvalvojat siirtyvät tietokoneaikaan * LVIS-verkkolehti 1/09: Uusi mobiili on ripeä tilausväline missä vain. * TIVI- verkkolehti 13.9.07: Itellan paketit reaaliaikaiseen seurantaan * Tekniikka ja Talous:Rfid-maailma etsii avoimuutta == Tarkemmin tietoa Finn-ID:stä == * Finn-ID:n kotisivut * Raportit ja yhtiötiedot (Kauppalehden sivuilla) Luokka:Suomalaiset ohjelmistoyritykset
Nicolaus Bruhns

Nicolaus Bruhns (1665 – 29. maaliskuuta 1697) oli saksalainen säveltäjä, urkuri, viulisti ja gambisti. Hän oli schleswigholsteinilaisen muusikkosuvun jäsen.Bach-Cantatas.com: Nicolaus Bruhns (Composer) Bruhns lähetettiin 16-vuotiaana veljensä kanssa Lyypekkiin setänsä Peterin luo. Hän sai Peteriltä musiikinopetusta ja opiskeli lisäksi Dieterich Buxtehuden johdolla säveltämistä. Buxtehuden suosikkioppilaanaan pitämä Bruhns toimi joitakin vuosia säveltäjänä ja viulistina Kööpenhaminan hovissa. Vuonna 1689 hän kilpaili Husumin kaupunkiseurakunnan urkurin virasta ja sai sen yksimielisellä päätöksellä. Hän vietti Husumissa loppuikänsä ja kuoli jo 31-vuotiaana. Häntä seurasi hänen veljensä Georg, koska poika Johan Paul oli valinnut alakseen teologian. Bruhnsin tuotannosta on säilynyt vain viisi urkuteosta ja kaksitoista kirkollista kantaattia. Kantaatteja on esitetty suhteellisen vähän, mutta urkuteokset ovat hyvin suosittuja. Niiden tiedetään tehneen vaikutuksen Johann Sebastian Bachiin, joka tutki niitä huolellisesti. == Lähteet == == Aiheesta muualla == * Allmusic.com: Nicolaus Bruhns Luokka:Saksalaiset säveltäjät Luokka:Saksalaiset urkurit Luokka:Saksalaiset viulistit Luokka:Barokkisäveltäjät Luokka:Vuonna 1665 syntyneet Luokka:Vuonna 1697 kuolleet
Tyydyttymätön hiilivety

Tyydyttymättömiksi hiilivedyiksi kutsutaan hiilivetyjä, joissa on vähintään yksi kaksois- tai kolmoissidos kahden hiiliatomin välillä. Nämä yhdisteet ovat joko alkeeneita tai alkyyneitä. Tyydyttymättömät hiilivedyt reagoivat tyypillisesti additioreaktioilla. Fysikaalisilta ominaisuuksiltaan ne muistuttavat vastaavia tyydyttyneitä hiilivetyjä eli alkaaneja. Luokka:Hiilivedyt
Psybient

Psybient on elektronisen musiikin laji, joka yhdistää erilaisia elementtejä ja ottaa vaikutteita muun muassa psytrance-, ambient- ja etnisestä musiikista. Psybient-musiikki pyrkii luomaan pitkillä kappaleillaan kuuntelijalleen eräänlaisen musiikillisen matkan. Perinteisen trance-musiikin sijaan psybient ei edes pyri ylläpitämään jatkuvaa rytmikästä menoa, vaan oikeanlaisen rentouttavan äänimaailman luominen ja sen ylläpito ovat oleellisimmassa asemassa. Eräitä genren suosituimpia ja merkittävimpiä artisteja ovat muun muassa Shpongle, Entheogenic, Shulman, Ott, Third Ear Audio, Doof, Warp Technique, Yestegan chaY, Younger Brother, The Infinity Project, Pitch Black, The Mystery Of The Yeti, Celtic Cross, Hallucinogen. Luokka:Trance
Road America

Road America on Yhdysvalloissa Wisconsinin osavaltiossa sijaitseva moottorirata. Varsinaisen "neljän mailin radan" yhteydessä on myös 1,3 kilometriä pitkä kartingrata. Radalla on pidetty kilpailuja 50-luvulta lähtien; mm. American Le Mans Series-, AMA Superbike- ja Speed World Challenge-kilpailuja. == Radat == thumb|left|250px|Road America === Neljän mailin rata === Road America on saavuttanut legendaarisen radan maineen ajajien keskuudessa. Radan pituus on 6,515 kilometriä eli noin neljä mailia ja se sisältää 14 mutkaa. === Kartingrata === Road American yhteydessä on myös Briggs & Stratton Motorplex -niminen kartingrata. Radan pituus on 1,3 kilometriä eli 0,8 mailia. == Lähteet == == Aiheesta muualla == * Road America Luokka:Yhdysvaltain moottoriradat Luokka:Wisconsin
Norsunluurannikon koripallomaajoukkue

Norsunluurannikon koripallomaajoukkue edustaa Norsunluurannikkoa koripallon maajoukkuekilpailuissa. == Historia == Norsunluurannikko pääsi ensimmäistä kertaa Afrikan-mestaruuskilpailuihin vuonna 1978. Joukkue selviytyi heti loppuotteluun saakka mutta hävisi sen Senegalille ja saavutti hopeaa. Kolme vuotta myöhemmin maa saavutti ensimmäisen Afrikan-mestaruutensa voittaessaan loppuottelussa Egyptin. Maanosamestaruuden ansiosta Norsunluurannikko pääsi vuoden 1982 MM-kilpailuihin. Kisoissa maa hävisi kaikki ottelunsa ja sijoittui turnauksessa viimeiseksi. Toisen maanosamestaruutensa Norsunluurannikko voitti vuonna 1985, jolloin se voitti loppuottelussa Angolan. Mestaruuden myötä maa osallistui toisen kerran MM-kilpailuihin vuonna 1986, mutta tällöinkin se jäi voitoitta. Seuraavan kerran maa saavutti mitalin Afrikan-mestaruuskisoissa vuonna 2009, jolloin se voitti hopeaa. Täten maa selviytyi vuoden 2010 MM- kisoihin, joissa se voitti viidestä alkulohko-ottelustaan vain yhden, eikä tuo voitto Puerto Ricosta riittänyt jatkopaikkaan. == Lähteet == == Aiheesta muualla == *Norsunluurannikon koripalloliitto Luokka:Koripallomaajoukkueet Luokka:Norsunluurannikon koripallo
Lentopallo kesäolympialaisissa 1964

Vuoden kesäolympialaisten lentopallo järjestettiin 11.-23\. lokakuuta 1964 Japanissa. Tämä oli ensimmäinen kerta, kun laji oli mukana olympialaisten ohjelmassa. Mukana oli 179 osanottajaa 11 eri maasta. Tapahtumia oli kaksi, miesten ja naisten sarja. Miesten sarjassa oli kymmenen joukkuetta, jotka pelasivat toisiaan vastaan kerran. Sarjataulukossa ensimmäiseksi sijoittunut voitti kultaa, toiseksi hopeaa ja kolmanneksi pronssia. Naisten sarjassa joukkueita oli kuusi. Häviöstä sai yhden pisteen ja voitosta kaksi. ==Mitalistit== ===Miehet=== Kultaa Hopeaa Pronssia Neuvostoliitto * * * Ivans Bugajenkovs Nikolai Burobin Juri Tšesnokov Važa Katš'arava Valeri Kalatšihin Vitali Kovalenko Staņislavs Lugailo Georgi Mondzolevski Juri Pojarkov Eduard Sybirjakov Juri Venherovsky Dmitri Voskoboinikov Tšekkoslovakia * * * Milan Čuda Bohumil Golián Zdeněk Humhal Petr Kop Josef Labuda Josef Musil Karel Paulus Boris Perušič Pavel Schenk Václav Šmídl Josef Šorm Ladislav Toman Japani * * * Yutaka Demachi Tsutomu Koyama Sadatoshi Sugawara Naohiro Ikeda Yasutaka Sato Toshiaki Kosedo Tokihiko Higuchi Masayuki Minami Takeshi Tokutomi Teruhisa Moriyama Yūzo Nakamura Katsutoshi Nekoda ===Naiset=== Kultaa Hopeaa Pronssia Japani * * * Masae Kasai Emiko Miyamoto Kinuko Tanida Yuriko Handa Yoshiko Matsumura Sata Isobe Katsumi Matsumura Yoko Shinozaki Setsuko Sasaki Yuko Fujimoto Masako Kondo Ayano Shibuki Neuvostoliitto * * * Antonina Ryžova Astra Biltauere Ninel Lukanina Ljudmila Buldakova Nelli Abramova Tamara Tihonina Valentina Kamenek-Vinogradova Inna Ryskal Marita Katuševa Tatjana Roštšina Valentina Mišak Ljudmila Gurejeva Puola * * * Krystyna Czajkowska Józefa Ledwig Maria Golimowska Jadwiga Rutkowska Danuta Kordaczuk Krystyna Jakubowska Jadwiga Książek Maria Śliwka Zofia Szczęśniewska Krystyna Krupa Hanna Busz Barbara Niemczyk ==Lopputulokset== ===Miehet=== Sij. Joukkue Ott. Voit. Häv. Pist. 1\. Neuvostoliitto 9 8 1 17 2\. Tšekkoslovakia 9 8 1 17 3\. Japani 9 7 2 16 4\. Romania 9 6 3 15 5\. Bulgaria 9 5 4 14 6\. Unkari 9 4 5 13 7\. Brasilia 9 3 6 12 8\. Alankomaat 9 2 7 11 9\. Yhdysvallat 9 2 7 11 10\. Etelä-Korea 9 0 9 9 === Ottelut === Joukkue Neuvostoliitto 3-2 - 3-0 3-0 3-0 3-0 3-0 3-0 3-0 Tšekkoslovakia - 3-1 3-1 3-2 3-2 3-0 3-1 3-0 3-0 Japani 3-1 - 3-0 3-1 - 3-2 3-1 3-1 3-0 Romania - - - 3-2 3-1 3-0 3-0 3-1 3-2 Bulgaria - - - - 3-1 3-0 3-2 3-0 3-1 Unkari - - 3-0 - - - 3-1 3-0 3-2 Brasilia - - - - - 3-2 - 3-2 3-1 Alankomaat - - - - - - 3-2 - 3-1 Yhdysvallat - - - - - - - 3-0 3-2 Etelä-Korea - - - - - - - - - ==Naiset== Sij. Joukkue Ott. Voit. Häv. Pist. 1\. Japani 5 5 0 10 2\. Neuvostoliitto 5 4 1 9 3\. Puola 5 3 2 8 4\. Romania 5 2 3 7 5\. Yhdysvallat 5 1 4 6 6\. Etelä-Korea 5 0 5 5 ==Mitalitaulukko== 1\. 1 1 0 2 2\. 1 0 1 2 3\. 0 1 0 1 4\. 0 0 1 1 == Lähteet == *Volleyball at the 1964 Tokyo Summer Games *http://www.todor66.com/volleyball/Olympics/Men_1964.html Luokka:Kesäolympialaiset 1964 1964 Luokka:Vuoden 1964 lentopallo Olympialaiset 1964
Paul Haarhuis

Paul Haarhuis (s. 19. helmikuuta 1966 Eindhoven) on alankomaalainen entinen tennispelaaja. Hän on ATP-maailmanlistan nelinpelirankingin entinen ykkönen. Kaksinpelirankingilla hän oli korkeimmillaan sijalla 18. Hän voitti urallaan kuusi Grand Slam -turnausta miesten nelinpelissä. Kaiken kaikkiaan hän voitti yhden kaksinpeliturnauksen ja 54 nelinpeliturnausta. ==Grand Slam -turnausvoitot miesten nelinpelissä== Vuosi Turnaus Nelinpelipari Loppuotteluvastustajat Loppuottelun tulos 1994 Australian avoimet Jacco Eltingh Byron Black Jonathan Stark 6–7(3), 6–3, 6–4, 6–3 1994 Yhdysvaltain avoimet Jacco Eltingh Todd Woodbridge Mark Woodforde 6–3, 7–6(1) 1995 Ranskan avoimet Jacco Eltingh Nicklas Kulti Magnus Larsson 6–7(3), 6–4, 6–1 1998 Ranskan avoimet (2) Jacco Eltingh Mark Knowles Daniel Nestor 6–3, 3–6, 6–3 1998 Wimbledon Jacco Eltingh Todd Woodbridge Mark Woodforde 2–6, 6–4, 7–6(3), 5–7, 10–8 2002 Ranskan avoimet (3) Jevgeni Kafelnikov Mark Knowles Daniel Nestor 7–5, 6–4 ==Lähteet== * Luokka:Alankomaalaiset tennispelaajat Luokka:Vuonna 1966 syntyneet Luokka:Elävät henkilöt
Elias Martin

Elias Martin (3. maaliskuuta 1739–25. tammikuuta 1818) oli ruotsalainen taidemaalari ja graafikko. Hän toimi maisemamaalauksen professorina Tukholman taideakatemiassa vuosina 1785–1814. Hän oli myös Suomenlinnassa, Viaporissa 1763–1765 piirustuksenopettajana. Hän oli taitava koloristi. Hänen kaupunkikuvissaan, linna- ja herraskartanonäkymissään sekä maisemissaan valaistus on kuvattu erityisen kauniisti. Hänen maalaustapansa oli raikas ja lyyrinen, mikä korostuu hienostuneesti hänen laveerauksissaan ja akvarelleissaan.Fakta 2001, osa 11, s. 79, WSOY 1984, ISBN 951-0-10232-6 ==Elämänvaiheita== Hänen isänsä ja enonsa olivat arvostettuja jalopuuseppiä ja Elias oli nuorena isänsä verstaassa apulaisena. Piirustustaitojaan kohentaakseen hän työskenteli myös virkamaalari F. C. Schultzin työpajassa. Laivanrakentaja Fredrik Chapman palkkasi hänet 1763 Viaporiin laivaston koristepiirtäjäksi. Kenraali Augustin Ehrensvärd, joka muitten lahjojensa ohella oli myös kuvataiteilija, tutustutti Martinin kaiverrustekniikkaan. Nuorille upseereille Martin opetti piirtämistä. Vuonna 1766 Martin lähti opiskelemaan maisemamaalausta ensin Pariisiin Joseph Vernet'n oppilaana ja sitten 1768 Lontooseen, minne hän kutsui nuoremman veljensä Johan Fredrikin Lontooseen graafikon oppiin ja kaivertamaan hänen töittensä kaivertajaksi. Kuningas Kustaa III kutsui molemmat veljekset 1780 ikuistamaan Ruotsin kansalle isänmaan näkymiä. Martin tunnetaan parhaiten värikkäistä ja eloisista Tukholma-kuvistaan. Töissä on jonkin verran viehättävää naivismia.Elias Martin ==Teoksia== Kuva:Elias martin.jpg Kuva:Stora torget, Nyköping. Att förnya gammal bygd. Södertälje 1974. Gravyr E. Fr. Martin 1840.JPG|Nyköping Kuva:Elfkarlebyfallen.jpg|Elfkarlebyfallen Kuva:Elfkarlebyfallen2.jpg|Elfkarlebyfallen Kuva:Lund Cath 1782 p E Martin sc J F Martin (from Hildebrand, Sv hist).jpg|Lund Kuva: Sveaborgs galere-docka cropped.png|Sveaborgs galere-docka Kuva:Rödbotorget 1780.jpg|Rödbotorget Kuva:Forsmarks bruk1790s.jpg|Forsmarks bruk Kuva:Dannemora Elias Martin 1700.jpg|Dannemora Kuva:Utsikt av Uppsala med domkyrka, Elias Martin. Malmö museum.JPG|Uppsala Kuva: Långholmen 1787, Elias Martin.jpg|Långholmen 1787 Kuva: Drottninggatan 1808.jpg|Drottninggatan 1808 ==Lähteet== * Elias Martin ===Viitteet=== == Aiheesta muualla == * Luokka:Ruotsalaiset taidemaalarit Luokka:Vuonna 1739 syntyneet Luokka:Vuonna 1818 kuolleet
Kriketin SM-sarja 2010

Kriketin SM-sarja 2010 käsitti kaksi erillistä sarjatasoa, SM50 ja SM40 -sarjat. Sarjat on nimetty ottelun maksimisyöttövuorojen (overs) mukaan. Helsinki CC voitti Suomen mestaruuden ja Vantaa CC voitti SM40 -sarjan nousten kaudelle 2011 SM50 -sarjaan, joka kuitenkin muutettiin kaudeksi 2011 myös 40 syöttövuoron peleiksi ja käyttää nimeä SM40 1.divisioona, alempi sarja on vastaavasti SM40 2.divisioona. ==SM 50== joukkue Ot. Win NR/tie Lost Pen. RR Pts HCC EspA SKK FPC VaCC BeT Helsinki CC 10 8 0 2 0 0,569 64 187-178 10:10 165-162 3:10 124-77 10:10 166-174 10:10 122-69 10:10 Espoo CC A 10 6 0 4 1 0,436 47 187-210 10:10 254-251 8:9 156-155 3:10 192-175 10:10 299-267 10:10 Stadin Krikettikerho 10 5 0 5 0 0,643 40 115-144 10:10 141-138 4:10 176-177 9:7 184-194 10:10 257-160 10:10 Finnish Pakistani Club 10 5 0 5 1 0,700 39 198-197 8:10 158-156 5:10 146-147 10:8 100-98 3:10 450-176 10:10 Vaasa CC 10 4 0 6 1 -0,656 31 160-161 10:9 194-111 10:2(21.1) 71-180 10:10 282-278 7:10 183-143 10:10 Bengal Tigers 10 2 0 8 0 -1,164 16 197-206 10:10 206-243 10:10 92-96 10:8 186-185 4:10 236-235 6:10 * Vaasa CC - Espoo päättyi Espoon voittoon juoksusuhteen perusteella pelin tultua keskeytetyksi. * Helsinki CC on Suomen mestari. Bengal Tigers putoaa ja Vaasa CC karsii sarjapaikastaan 5. syyskuuta. ==SM 40== joukkue Ot. Win NR/tie Lost RR Pts VCC Tre VSK FCC TCC Emp EspB Vantaa CC 12 10 0 2 1,492 80 206-112 9:10 79-177 10:10 332-158 10:10 250-170 10:10 319-90 8:10 167-166 9:10 Tampere CC 12 10 0 2 0,903 80 238-123 10:10 240-196 10:10 223-213 6:10 169-167 8:10 160-156 4:10 215-123 10:10 VantaaSuperKings CC 12 7 1 4 1,729 60 207-246 10:9 162-163 10:3 180-178 5:10 246-124 10:10 295-31 10:10 355-170 7:10 FinnAsia CC 12 5 1 6 -0,809 44 196-273 10:9 193-174 9:10 'ottelu kesk. 129-238 10:8 229-226 5:9 199-146 10:10 Turku CC 12 4 0 8 -0,027 32 225-228 6:8 226-229 10:10 216-55 10:10 148-154 10:5 (1-0) luov. 166-165 6:10 Empire CC 12 3 0 9 -2,397 24 190-194 10:7 135-136 10:5 84-199 10:9 194-185 8:10 207-201 10:10 236-206 10:10 Espoo CC B 12 2 0 10 -1,948 16 104-105 10:1 278-319 10:6 112-113 10:2 (0-1) luov. 209-182 10:10 141-139 4:10 Vantaa nousee SM50 sarjaan kaudeksi 2011. Tampere karsii sarjapaikasta Vaasan kanssa. ==Sarjakarsinta== joukkue 1 Tulos joukkue 2 Vaasa CC 144-140 5:10 Tampere CC Vaasa säilyi SM50 -sarjassa. ==Lähteet== * http://www.cricketfinland.com/cgi- bin/blosxom.cgi/English/Menu/SM50%20/SM50_2010.html * http://www.cricketfinland.com/cgi- bin/blosxom.cgi/English/Menu/SM40/SM40_2010.html Luokka:Vuoden 2010 kriketti 2010
Chatenet

thumb|Chatenet Speedino Chatenet on ranskalainen mopoautomerkki. Chatenet malleja ovat: Stella, Media, Speedino, suositut barooder ja CH26 sekä uusin CH46. Chatenet barooderista on tehty myös sport-malli. Chatenet on yksi harvoista mopoautoista mihin saa tuning valoja yms. Chatenet on tullut suosioon barooder SZ Sport ja CH26 malleilla. Luokka:Mopoautot
Tarzan & Jane

Tarzan & Jane on Disneyn suoraan DVD:lle julkaistu animaatioelokuva. Elokuva julkaistiin 2002 ja on jatko-osa nelivuotiselle klassikkoelokuvalle Tarzan, joka on valmistunut vuonna 1999. Elokuva huomioitiin neljällä DVD Exclusive ehdokkuudella. Parhaasta elokuvasta, alkuperäisestä laulusta, käsikirjoituksesta ja sävellyksestä.Mandy Moore Awards Viitattu 12.4.2016 ==Juoni== Tarzan ja Jane ovat olleet naimisissa kohta vuoden ja Jane etsii viidakosta täydellistä lahjaa. Samalla hän muistelee Terkin ja Tantorin kanssa useita seikkailuja, joita hän on kokenut Tarzanin ja hänen ystäviensä kanssa. Jane yrittää etsiä lahjaa joka olisi vielä ikimuistoisempi, kuin menneet seikkailut. ==Äänirooleissa== ===Suomalaiset äänet=== ==Lähteet== Luokka:Disneyn animaatioelokuvat Luokka:Vuoden 2002 yhdysvaltalaiset elokuvat Luokka:Steve Loterin ohjaamat elokuvat Luokka:Tarzan-elokuvat
Sergei Fokitšev

Sergei Fokitšev (s. 4. helmikuuta 1963) on Neuvostoliittoa edustanut pikaluistelun olympiavoittaja. Hän oli parhaimmillaan 500 metrillä, mutta jo 1 000 metriä oli hänelle sen verran heikompi laji, että hän ei kertaakaan yltänyt mitaleille Sprinttereiden MM-kilpailuissa.Skateresults.com Fokitšev luisteli tammikuussa 1984 Davosissa 500 metrillä kovimpia aikoja, mitä Medeon ulkopuolella oli ikinä luisteltu. Helmikuussa hän voitti samalla matkalla kultaa ensimmäisissä arvokilpailuissaan Sarajevon olympialaisissa ajalla 38,19 s.Wallechinsky, s. 101 Maaliskuussa hän oli sprinttereiden MM-kilpailuissa nopein molemmissa 500 metrin kilpailuissa mutta jäi yhteispisteissä viidenneksi. Kahtena seuraavana vuonna hän oli sprinttereiden MM-kilpailujen yhteispisteissä yhdeksäs ja seitsemäs, ja vuonna 1987 hän voitti jälleen molemmat 500-metriset ja sijoittui yhteispisteissä viidenneksi. Calgaryn 1988 olympialaisissa hän sijoittui 500 metrillä neljänneksi ajalla 36,82 s häviten pronssimitalistille viisi sadasosasekuntia. == Lähteet == * * Fokitšev Skateresults.com -tietokannassa ===Viitteet=== Luokka:Neuvostoliittolaiset pikaluistelijat Luokka:Neuvostoliittolaiset olympiavoittajat Luokka:Vuonna 1963 syntyneet Luokka:Elävät henkilöt
Jukka Jernvall

Jukka Jernvall (s. 1963) on suomalainen evolutiivisen kehitysbiologian tutkija, joka parhaiten tunnetaan uraauurtavasta hampaiden kehityksen tutkimuksesta. Jernvall väitteli Helsingin yliopistossa vuonna 1995. Hänen nisäkkäiden poskihampaita koskevan väitöskirjansa ohjaajina toimivat Irma Thesleff ja Mikael Fortelius. Tämän jälkeen hän on toiminut tutkijana Helsingin yliopiston Biotekniikan instituutissa ja New Yorkin Stony Brookin yliopistossa Yhdysvalloissa. Jernvallin tutkimus on tuonut yhteen molekyylibiologiaa ja toisaalta paleontologiaa ja evoluutiobiologiaa. Tiedelehti Nature kuvaili hampaiden kehitystä ja evoluutiota käsittelevän artikkelin yhdeksi viimeisten vuosikymmenien tärkeimmäksi evoluutiotutkimukseksi. Hampaiden lisäksi Jernvall tutkii niin fossiiliaineiston monimuotoisuutta kuin vapaana elävien hiirimakien vanhenemista Madagaskarilla. Jernvall toimii akatemiaprofessorina Helsingin yliopiston Biotekniikan instituutissa. Jernvall valittiin Suomalaisen Tiedeakatemian jäseneksi vuonna 2008. ==Lähteet== ==Aiheesta muualla== * Jernvallin tutkimusryhmän sivut * Artikkeli Jernvallin tutkimuksesta Suomen Akatemian verkkolehti Apropos'sa Luokka:Akatemiaprofessorit Luokka:Suomalaiset biologit Luokka:Vuonna 1963 syntyneet Luokka:Elävät henkilöt
Steve Mullings

Steve Mullings (s. 28. marraskuuta 1982) on jamaikalainen pikajuoksija. Hänen päämatkansa olivat 100 ja 200 metriä. Mullings on 176 senttimetriä pitkä ja painaa 67 kiloa. Hän on voittanut kaksi maailmanmestaruusmitalia Jamaikan 4×100 metrin viestijoukkueessa. Mullings juoksi vuonna 2004 Jamaikan mestaruuskisoissa silloiset ennätyksensä 10,04 (100 m) ja 20,22 (200 m) ja ansaitsi paikan olympialaisiin. Hän jäi kuitenkin kiinni kielletyistä aineista kilpailun jälkeen. B-näytteen osoittauduttua positiiviseksi Mullings sai kahden vuoden kilpailukiellon. Mullings antoi kesäkuussa 2011 maansa mestaruuskisoissa positiivisen dopingnäytteen. Käryn oltua hänen uransa toinen hän sai elinikäisen kilpailukiellon. Mullings piti dopingtestiä epäluotettavana ja valitti urheilun kansainväliseen vetoomustuomioistuimeen, mutta CAS piti hänen elinikäisen kilpailukieltonsa voimassa. == Henkilökohtaiset ennätykset == === Ulkoradat === * 100 m: 9,80 (2011) * 200 m: 19,98 (2009) === Sisäradat === * 60 m: 6,59 (2004) * 200 m: 20,72 (2004) == Lähteet == == Aiheesta muualla == * Luokka:Jamaikalaiset pikajuoksijat Luokka:Dopingrikkomuksesta tuomitut jamaikalaiset Luokka:Dopingrikkomuksesta tuomitut yleisurheilijat Luokka:Vuonna 1982 syntyneet Luokka:Elävät henkilöt
Jama Masjid (Delhi)

Jama Masjid (suom. Perjantaimoskeija, pidemmältä nimeltään Masjid-i Jahan Numa) on moskeija Delhin vanhassakaupungissa, Intiassa. Moskijan rakennutti Suurmogulien valtakunnan hallitsija Šah Jahan ja se valmistui vuonna 1656. Moskeija on edelleen Delhin tärkein moskeija ja kaupungin muslimien hengellinen keskus. ==Moskeija== Jama Masjid eli pidemmältä nimeltään Masjid-i Jahan Numa sijaitsee kukkulalla Delhin vanhassakaupungissa noin kilometrin päässä Delhin Punaisesta linnoituksesta. Se on kaupungin tärkein moskeija ja paikallisten muslimien hengenelämän keskus. Kokonsa puolesta se on Intian niemimaan toiseksi suurin moskeija. Kaupungin muslimeilla on tapana kerääntyä moskeijalle kuuntelemaan perjantairukous. Moskeijaa ympäröivät suuret porttirakennukset. Pääsisäänkäynti sijaitsee moskeijan itäpuolella ja sisääntulo tapahtuu suuria kiviportaita pitkin. Itse moskeijarakennus on kolmekupolinen ja se on rakennettu hiekkakivestä. 40-metriä korkeat minareetit on koristeltu marmorilla. Moskeijan julkisivua koristaa suuri iwan-suippokaari ja sen pienemmät toisinnot. Moskeijarakennuksessa sisäpihan länsipuolella sijaitsee islamin pyhää kaupunkia Mekkaa symboloiva mihrab. Moskeijan sisätilojen suurin huone on rukoussali, jonka sisäänkäyntien yläpuoli on koristeltu persialaisin kalligrafein. Moskeijan suuri piha toimii rukoustilana. Pihalle mahtuu yhtä aikaa noin 25 000 ihmistä. Pihan keskellä on peseytymiseen tarkoitettu allas. ==Historia== Jama Masjid eli Perjantaimoskeijan rakennutti Suurmogulien valtakunnan hallitsija Šah Jahan, joka tunnettiin yleisemminkin islamilaisen arkkitehtuurin tukijana ja esimerkiksi Taj Mahalin rakennuttajana. Jama Masjidin moskeijan rakennustyöt alkoivat vuonna 1656 ja ne valmistuivat kuusi vuotta myöhemmin. Rakennustöissä oli noin 5 000 työläistä. 2000-luvulla moskeijalla on sattunut useampia väkivaltaisuuksia, joista ainakin osa on luokiteltu terrorismiksi. Huhtikuussa 2006 13 henkilöä haavoittui kahden pommin räjähdyksessä. Vuonna 2010 moskeijan ulkopuolella olleen matkailijoiden linja-auton ammuskelussa haavoittui kaksi henkilöä. ==Lähteet== Luokka:Intian moskeijat Luokka:Delhin rakennukset ja rakennelmat
Gomsin alue

400px| thumb| Gomsin alue 400px|thumb| Gomsin aluetta Rhônen laaksossa Gomsin alue () on yksi Sveitsin 148:sta ja Wallisin kantonin 14:stä hallinnollisesta alueesta. Maantieteellisesti Gomsin alue sijaitsee Rhônen latvoilla, paikoin hyvin kapeassa laaksossa, laakson rinteillä ja ylätasangoilla. Matkailu on alueella tärkeä elinkeino: muun muassa Jungfraun–Aletschin maailmanperintökohteeseen kuuluva Aletschjäätikkö sijaitsee Gomsin alueella. == Kunnat == Gomsin alueella on 12 kuntaa, joista suurin on Fiesch. Alueen keskuspaikka on Münster. Gomsin alueen asukasluku oli 31.12.2015 yhteensä 4 452\. Asukasluku on laskussa, sillä vuoden 2012 lopussa asukkaita oli 4 630. Alueen pinta-ala on 588 km² . Kunta Asukasluku 31.12.2015 Pinta-ala km² Bellwald 411 13,69 Binn 145 65,03 Blitzingen 74 11,81 Ernen 511 35,38 Fiesch 927 11,26 Fieschertal 319 172,96 Lax 286 5,02 Niederwald 47 4,68 Grafschaft 195 22,62 Münster-Geschinen 451 48,59 Reckingen-Gluringen 436 41,24 Obergoms 650 155,83 Yhteensä 4 452 588,11 == Asukkaat ja kieli== Gomsin alue on saksankielistä maaseutua: vuonna 2000 alueen vakituista asukkaista 93 % oli saksankielisiä. Ranskankielisiä oli noin 1 % ja muun kielisiä noin 6 %. == Lähteet == == Aiheesta muualla == * Gomsin matkailusivut * Goms Sveitsin historiallisessa tietosanakirjassa (saksaksi) Luokka:Valais’n hallintoalueet
Kristoffer Stensrud

Kristoffer Stensrud (1953 – 18. syyskuuta 2021Kristoffer Stensrud er død ) oli norjalainen rahastosijoittaja, joka kuuluu Skagen-rahastoyhtiön perustajiin ja keskeisiin omistajiin. Stensrud oli vuonna 2010 Norjan varakkaimpia miehiä. Stensrud opiskeli taloutta Kööpenhaminan kauppakorkeakoulussa. Hän oli johtava analyytikko kööpenhaminalaisessa Børsinformasjon Aps:ssa vuosina 1979–1983 ja Børsinformasjon I. R.:n salkunhoitaja 1983–85. 1985–89 Stensrud oli Stafondsin (myöhemmin SR-Fonds) analyytikko ja ulkomaanvastaava ja 1990–91 johtava analyytikko Carnegie-Jensenissä Kööpenhaminassa. Morningstar.no: SKAGEN Kon- Tiki förvaltning: "Kristoffer er utdannet siviløkonom fra Handelshøyskolen i København. Fra 1979 var han sjefsanalytiker i Børsinformasjon APS i København, og fra 1983 porteføljeforvalter i Børsinformation I.R. (UK) - Danmarks første internasjonale forvaltningsselskap. Fra 1985 til 1989 var han analytiker og utenlandsansvarlig i Stafonds - senere SR-Fonds, og i 1990-91 analyseleder i Carnegie-Jensen i København." Viitattu 31.8.2010. Stensrud ja hänen kaksi ystäväänsä perustivat Skagenin Stavangerissa vuonna 1992. Kahdessakymmenessä vuodessa yhtiö laajentui muihin pohjoismaihin ja sen sijoitusvarallisuus kasvoi 12 miljardiin euroon (2010). Yhtiön sijoitusrahastoista suurin on Kon- Tiki, jonka salkunhoitajana Stensrud toimii. Suomesta Skagenin rahastoihin, pääasiassa Kon-Tikiin, on investoitu noin 300 miljoonaa euroa. ==Lähteet== Luokka:Norjalaiset liikemiehet Luokka:Vuonna 1953 syntyneet Luokka:Vuonna 2021 kuolleet
Afrikanrääkkä

Afrikanrääkkä (Crex egregia, myös Crecopsis egregia) on afrikkalainen rantakanojen heimoon kuuluva lintulaji. Se elää Saharan eteläpuolisessa Afrikassa Senegalista ja Keniasta aina Etelä-Afrikan Kapmaahan. Se puuttuu mantereen lounais- ja eteläosien kuivimmilta alueilta. Wilhelm Peters kuvaili lajin holotyypin Tetestä Sambesilta vuonna 1854.IBC == Lähteet == Luokka:Rantakanat
Jama Masjid

Jama Masjid (, jama eli kokouspaikka) tai perjantaimoskeija on moskeija, jossa on minbar eli saarnastuoli. Siellä pidetään jumu'ah, eli viikoittainen perjantain keskipäivän rukoilu. Jama Masjid voi viitata esimerkiksi seuraaviin moskeijoihin: * Jama Masjid (Mumbai), Mumbai * Jama Masjid (Delhi), Delhi * Jama Masjid (Srinagar), Jammu & Kashmir * Jama Masjid (Agra), Agra * Jama Masjid (Fatehpur Sikri), Fatehpur Sikri * Jama Masjid (Ahmedabad), Ahmedabad * Jama Masjid (Srinagar), Srinagar
Pikkunokikana

Pikkunokikana (Fulica leucoptera) on eteläamerikkalainen rantakana. Se elää Chilessä, Boliviassa, Paraguayssa, Brasilian kaakkoiskolkassa ja sieltä etelään läpi Argentiinan Tulimaahan ja Falklandsaarille saakka. Louis Jean Pierre Vieillot kuvaili lajin holotyypin Paraguaysta vuonna 1817.IBC == Lähteet == Luokka:Nokikanat
Markku Takala

Markku Takala (s. 2. toukokuuta 1972 Vantaa) on entinen suomalainen jääkiekkoilija. Vantaalaisesta kiekkokoulusta lähtöisin oleva Takala on pelannut pääasiassa ulkomaiden pääsarjoissa, mutta lisäksi hän pelasi yhden täyden kauden SM-liigassa Kiekko-Espoossa kaudella 1993–1994 ja muutaman kauden Mestiksessä ja sitä edeltäneessä I-divisioonassa. Pääosan urastaan hän vietti Norjan pääsarjassa, GET-liigassa. Takala on myös pelannut kuusi poikien maaottelua. ==Saavutukset== * Kultainen kiekko -palkinto 2000–2001Mestis: Aiemmat palkitut * Mestiksen paras pistemies 2000–2001 * Mestiksen All-stars- ykkössentteri 2000–2001Jatkoaika.comin artikkeli Mestis-kaudesta 2000–2001 ==Lähteet== *Eliteprospects.com * ===Viitteet=== Luokka:Suomalaiset jääkiekkoilijat Luokka:Suomalaiset rullakiekkoilijat Luokka:Vuonna 1972 syntyneet Luokka:Elävät henkilöt
Lonely Nights

Lonely Nights on alun perin Bryan Adamsin esittämä kappale vuodelta 1981. Uriah Heep -yhtye teki kappaleesta cover-version vuoden 1983 Head First -albumilleen, ja se julkaistiin myös singlenä. Kyseisen singlen b-puolena toimi ”Weekend Warriors”, joka kuuluu myös Head First -albumille. Sen tekijöiksi on merkitty kaikki yhtyeen tuolloiset jäsenet. ”Lonely Nights” oli Uriah Heepin ensimmäinen single, joka nousi sen kotimaan Britannian singlelistalle sijoituksen ollessa 85. ==Lähteet== Luokka:Vuoden 1981 kappaleet Luokka:Uriah Heepin kappaleet
Stay on Top

Stay on Top on Uriah Heepin kappale ja single vuodelta 1983. Se julkaistiin albumilla Head First. Kappale ei ole yhtyeen omaa käsialaa. ”Stay on Top” on jälkimmäinen yhtyeen kahdesta brittilistalle nousseesta singlestä. ==Lähteet== Luokka:Uriah Heepin kappaleet Luokka:Vuoden 1983 kappaleet
Lentopallo kesäolympialaisissa 1968

Vuoden 1968 kesäolympialaisten lentopallo järjestettiin 13.-26\. lokakuuta 1968 Meksikossa. Tämä oli toinen kerta, kun laji oli mukana olympialaisten ohjelmassa. Mukana oli 206 osanottajaa 12 eri maasta. Tapahtumia oli kaksi. Miesten sarjassa oli kymmenen joukkuetta, jotka pelasivat toisiaan vastaan kerran. Sarjataulukossa ensimmäiseksi sijoittunut voitti kultaa, toiseksi hopeaa ja kolmanneksi pronssia. Naisten sarjassa joukkueita oli kahdeksan. Häviöstä sai yhden pisteen ja voitosta kaksi. ==Mitalistit== ===Miehet=== Kultaa Hopeaa Pronssia Neuvostoliitto * * * Eduard Sybirjakov Juri Pojarkov Georgi Mondzolevski Valeri Kravtšenko Jevhen Lapynskyi Volodymyr Beljajev Ivans Bugajenkovs Oļjegs Antropovs Vasilijus Matuševas Viktor Mihaltšuk Boris Tereštšuk Volodymyr Іvanov Japani * * * Masayuki Minami Katsutoshi Nekoda Mamoru Shiragami Isao Koizumi Kenji Kimura Yasuaki Mitsumori Naohiro Ikeda Jungo Morita Tadayoshi Yokota Seiji Oko Tetsuo Satō Kenji Shimaoka Tšekkoslovakia * * * Bohumil Golián Antonin Prochazka Petr Kop Jiří Svoboda Josef Musil Lubomír Zajíček Josef Smolka Vladimír Petlák František Sokol Zdeněk Groessl Pavel Schenk Drahomír Koudelka ===Naiset=== Kultaa Hopeaa Pronssia Neuvostoliitto * * * Ljudmila Buldakova Ljudmila Mihailovskaja Tatjana Veinberga Vera Lantratova Vera Galuška-Dujunova Tatjana Sarytsheva Tatjana Ponjajeva-Tretjakova Nina Smolejeva Inna Ryskal Galina Leontjeva Roza Salihova Valentina Kamenek-Vinogradova Japani * * * Setsuko Yoshida Suzue Takayama Toyoko Iwahara Yōko Kasahara Aiko Onozawa Yukiyo Kojima Sachiko Fukunaka Kunie Shishikura Setsuko Inoue Sumie Oinuma Makiko Furukawa Keiko Hama Puola * * * Elżbieta Porzec Zofia Szczęśniewska Wanda Wiecha Barbara Niemczyk Krystyna Ostromęcka Krystyna Krupa Jadwiga Książek Józefa Ledwig Krystyna Jakubowska Lidia Chmielnicka Krystyna Czajkowska Halina Aszkiełowicz ==Lopputulokset== ===Miehet=== Sij. Joukkue Ott. Voit. Häv. Pist. 1\. Neuvostoliitto 9 8 1 17 2\. Japani 9 7 2 16 3\. Tšekkoslovakia 9 7 2 16 4\. Itä-Saksa 9 6 3 15 5\. Puola 9 6 3 15 6\. Bulgaria 9 4 5 13 7\. Yhdysvallat 9 4 5 13 8\. Belgia 9 2 7 11 9\. Brasilia 9 1 8 10 10\. Meksiko 9 0 9 9 ===Naiset=== Sij. Joukkue Ott. Voit. Häv. Pist. 1\. Neuvostoliitto 7 7 0 14 2\. Japani 7 6 1 13 3\. Puola 7 5 2 12 4\. Peru 7 3 4 10 5\. Etelä-Korea 7 3 4 10 6\. Tšekkoslovakia 7 3 4 10 7\. Meksiko 7 1 6 8 8\. Yhdysvallat 7 0 7 7 ==Mitalitaulukko== 1\. 2 0 0 2 2\. 0 2 0 2 3\. 0 0 1 1 4\. 0 0 1 1 == Lähteet == *Volleyball at the 1968 Ciudad de México Summer Games Luokka:Kesäolympialaiset 1968 1968 Luokka:Vuoden 1968 lentopallo Olympialaisissa 1968
AS Gabès

Avenir Sportif de Gabès () on tunisialainen jalkapalloseura, joka perustettiin vuonna 1978.Avenir Sportif de Gabes goalzz.com Viitattu 31.8.2010 Sen kotistadion on Stade du Zrig, joka sijaitsee Gabèsissa. Joukkue on pelannut parhaimmillaan kolmesti Tunisian pääsarjassa. Ensimmäisen kerran joukkue pelasi pääsarjassa kaudella 1984–1985 ja toisen kerran 1995–1996. Kolmannen kerran AS Gabès pelasi pääsarjassa kaudella 2010–2011. ==Päävalmentajat== Kausi Valmentaja 2006–2007 Fethi Ben Ghanem Tahar Bardi Adel Sellimi Chokri Khatoui 2007–2008 Chokri Khatoui Lassaad Maamer 2008–2009 Mohamed Zlassi Bouallem Menkour Chokri Khatoui Salah Dey 2009–2010 Hatem Missaoui Mohamed Kouki 2010–2011 Mohamed Kouki Tawfik Zaboub Mohamed Jouirou (?–1/2011) Adel Sellimi (1/2011–) 2011–2012 Christian Zermatten ==Lähteet== Luokka:Tunisialaiset jalkapalloseurat
Saarijärvi (Vaala)

Saarijärvi on pieni järvi Vaalan pohjoisosassa Oterman ja Paatinjärven pohjoispuolella. Se laskee Väliojan kautta Ala-Potkunjärveen. Järvessä on kaksi saarta ja pieni luoto, suuremmassa saaressa on eräkämppä ja sitä vastapäätä järven länsirannalla vanhan kalasaunan jäännökset. Vaikka järvi on matalarantainen ja varsinkin eteläpuolelta soistunut, sen itärannalla on myös kallioita ja mäntymetsää. Luoteessa noin kilometrin päässä olevasta Korpijärvestä järveen laskee Korpioja, koillisessa puolen kilometrin päässä on pieni Piilolampi. Vaalassa on kaksi muutakin Saarijärveä. == Lähteet == Luokka:Ylä-Oulujoen alue Luokka:Vaalan järvet
Alain Corneau

Alain Corneau (7. elokuuta 1943 Meung-sur-Loire, Loiret, Ranska – 30. elokuuta 2010 Pariisi, Ranska) oli ranskalainen elokuvaohjaaja ja käsikirjoittaja. Corneau oli alun pitäen muusikko. Hän työskenteli Costa-Gavrasin avustajana, jolloin hänellä oli myös ensimmäinen tilaisuus työskennellä näyttelijä Yves Montandin kanssa, jonka kanssa hän teki yhteistyötä myöhemminkin urallaan, elokuvissa Silmukka kiristyy (1976) ja La menace (1977) ja Raaka peli ratkaisee (1981). Corneau ohjasi Gérard Depardieuta vuonna 1991 elokuvassa Kaikki elämän aamut. Elokuva sai valtavan suosion ja lukuisia palkintoja, muun muassa seitsemän César-palkintoa. Corneau kuoli syöpään. ==Filmografia== *Police Python 357, Silmukka kiristyy 1976 ohjaus *La Menace 1977 ohjaus, käsikirjoitus *Série noire, Piru perii omansa, 1979 ohjaus, käsikirjoitus *Le Choix des armes, Raaka peli ratkaisee, 1981 ohjaus *Fort Saganne 1984 ohjaus, käsikirjoitus *Nocturne indien, Intialainen yösoitto 1989 ohjaus *Tous les matins du monde, Kaikki elämän aamut, 1992 ohjaus, käsikirjoitus *Le Cousin, Vasikka, 1998 ohjaus, käsikirjoitus *Stupeur et tremblements, Nöyrin palvelijanne, 2003 ohjaus, käsikirjoitus *Les Mots bleus, Siniset sanat, 2005 ohjaus, käsikirjoitus *Crime d’amour, Love Crime, 2010 ohjaus, käsikirjoitus ==Lähteet== Luokka:Ranskalaiset elokuvaohjaajat Luokka:Vuonna 1943 syntyneet Luokka:Vuonna 2010 kuolleet
Jarosław Łabieniec

Jarosław Łabieniec (s. 1974) on puolalainen kitaristi ja säveltäjä. Hän on soittanut mm. Vaderin riveissä yhtyeen alkuaikoina. ==Diskografia== Dies Irae * Vader * * * * NYIA * Vierailut * Sweet Noise - == Aiheesta muualla == * Luokka:Vuonna 1974 syntyneet Luokka:Puolalaiset metallimusiikin kitaristit Luokka:Vaderin jäsenet Luokka:Elävät henkilöt
Pablo Pintos

Pablo César Pintos Cabral (s. 1. heinäkuuta 1987 Montevideo, Uruguay) on uruguaylainen jalkapalloilija, pelipaikaltaan oikea laitapuolustaja. Hän edustaa Defensor Sportingia. == Ura == Pintos aloitti uransa montevideolaisessa Defensor Sportingissa vuonna 2006 ja kuului Apertura- mestaruuden syksyllä 2007 ja Clausura-mestaruuden keväällä 2009 voittaneeseen joukkueeseen. Kaudella 2009–2010 hän edusti argentiinalaista San Lorenzoa. Italialainen Lazio hankki Pintosin pelaajaoikeudet 1,4 miljoonalla eurolla kesällä 2010. Roomalaisseura ei kuitenkaan lopulta löytänyt hänelle tilaa joukkueensa ulkomaalaiskiintiöstä, ja hän siirtyi vielä saman siirtoikkunan aikana ilmaiseksi espanjalaiseen Getafeen, jonka kanssa hän teki viisivuotisen sopimuksen. Ura Espanjassakaan ei alkanut mairittelevasti, sillä kaudella 2010–2011 Pintos pelasi vain kuudessa sarjaottelussa ja kaikki kilpailut mukaan lukien 11 ottelussa. Kaudeksi 2011–2012 häntä ei rekisteröity lainkaan pelaavaan kokoonpanoon, ja tammikuussa 2012 hän palasi lainasopimuksella kasvattajaseuraansa Defensor Sportingiin. == Lähteet == == Aiheesta muualla == * Pablo Pintosin tilastot ESPN Soccernet -sivustolla Luokka:Uruguaylaiset jalkapalloilijat Luokka:Vuonna 1987 syntyneet Luokka:Elävät henkilöt
Eduardo Gonçalves de Oliveira

Eduardo Gonçalves de Oliveira eli Edu (s. 30. marraskuuta 1981 São Paulo, Brasilia) on brasilialainen jalkapalloilija. Hän edustaa Turkin Superliigan Beşiktaşia lainasopimuksella saksalaisesta Schalkesta, ja on pelipaikaltaan hyökkääjä. == Seurajoukkueura == Edu on edustanut useita eri seuroja uransa aikana sekä kotimaassaan että ulkomailla. Ennen siirtymistään eteläkorealaiseen Suwon Bluewingsiin hän edusti saksalaista Mainzia. 3\. tammikuuta 2010 hän palasi Saksaan ja teki sopimuksen Schalken kanssa. == Saavutukset == * Saksan cupin voitto: 2010–2011 == Aiheesta muualla == * Edun virallinen kotisivusto * Edun esittely Sambafoot-sivustolla Luokka:Brasilialaiset jalkapalloilijat Luokka:Vuonna 1981 syntyneet Luokka:Elävät henkilöt
Raitatimalit

Raitatimalit (Actinodura) on pyrstötimalien heimoon kuuluva varpuslintusuku. Raitatimalien sukuun kuuluu BirdLife Suomen mukaan 3 lajia. == Raitatimaleihin kuuluvia lajeja == * Rilliraitatimali (Actinodura ramsayi) * Ruosteotsatimali (Actinodura egertoni) * Vietnaminraitatimali (Actinodura sodangorum) ==Lähteet== Luokka:Pyrstötimalit
Konrad Karchut

Konrad Karchut (s. 1975) on puolalainen basisti. Karchut on tehnyt yhteistyötä Dies Iraen kanssa sekä soittanut Vaderin riveissä vuosina 2002-2003. Hänen nykyinen yhtyeensä on Hunter, johon hän on kuulunut vuodesta 1999. == Dyskografia == Hunter * Live (2001, live) * Medeis (2003) * T.E.L.I... (2005) * HellWood (2009) Vader * Revelations (2002) ==Videografia== * Hunter - Przystanek Woodstock (2004, DVD) * Vader - Night of the Apocalypse (2005, DVD) * Hunter - HolyWood (2006, DVD) == Aiheesta muualla == * Luokka:Vuonna 1975 syntyneet Luokka:Puolalaiset metallimusiikin basistit Luokka:Vaderin jäsenet Luokka:Elävät henkilöt
Oxygenol

Oxygenol on suomalainen tuotesarja, johon kuuluu aikuisten ja lasten hammastahnoja sekä suuvesiä. Hammastahnan valmistuksen Suomessa aloitti vuonna 1912 Oy Oxygenol Ab ruotsalaisen AB Oxygenolin lisenssillä. Nykyisin tuotteet kuuluvat Bernerin valikoimiin. Tuotteilla on Avainlippu-merkki. ==Historiaa== AB Oxygenol oli Ruotsiin vuonna 1908 perustettu teknokemian yritys, joka otti nimensä hammastahnoissa ja suuvesissä käyttämästään ”oksygenolista” eli vetyperoksidista. Suomeen Oy Oxygenol Ab:n perustivat 1912 apteekkari Edward Stigzelius ja hänen kaksi velipuoltaan, apteekkari Gösta Salingre sekä hammaslääkäri ja Dentaldepotin toimitusjohtaja Axel Salingre. Uusi yhtiö alkoi myydä ruotsalaisyhtiön ”hammastaikinaa”, ja vuoteen 1916 asti AB Oxygenol oli mukana suomalaisyhtiön vähemmistöosakkaana. Oy Oxygenol Ab piti konttoriaan Edward Stigzeliuksen omistaman Kauppatorin apteekin tiloissa. Oxygenol- hammastaikina valmistettiin aluksi rahtityönä lääketehdas Medicassa, kunnes veljekset ostivat vuonna 1920 kiinteistön nykyisestä Kalevankatu 30:stä ja siirsivät tuotannon sinne. Samana vuonna Edward-apteekkarin poika, farmaseutti Bertil Stigzelius, nimitettiin Oy Oxygenol Ab:n johtajaksi. Vuonna 1950 kolmannen polven edustaja, insinööriksi opiskellut Björn Stigzelius alkoi jatkaa isänsä ja isoisänsä työtä. Hän kehitti ensimmäisenä Euroopassa hammastahnalle sopivan tyhjiövalmistuskattilan, joka mullisti valmistusprosessin. 1960-luvulla hän kehitti Suomen ensimmäisen fluoria sisältävän geelihammastahnan, jonka valmistus oli mahdollista vain tyhjiölaitteella. Samaa vakuumitekniikkaa alkoivat vähitellen käyttää muutkin hammastahnavalmistajat. Vuonna 1975 Oy Oxygenol Ab:lle valmistui uusi tehdas Espoon Kivenlahteen. 1980- ja 1990-lukujen vaihteessa yritys myytiin Oy Bergenheim Yhtiöt Ab:lle, ja vuonna 1998 Bergenheim myytiin puolestaan Bernerille, joka edelleen valmistaa Oxygenol-hammastahnoja. Oy Oxygenol Ab valmisti myös Amarant-ihonhoitotuotteita, joihin kuului muun muassa varhaisia jauhemaisia tai nestemäisiä deodorantteja. 1980-luvulla muita Oxygenol-yhtiön tuotteita olivat käsienpuhdistusaine Swarfega ja alankomaalaisen General Cosmeticsin tuotteet, joita markkinoimaan perustettiin tytäryhtiö Oxy Marketing Oy. ===Hakaniemen valomainos=== Oxygenol on kuulunut jo vuosikymmenien ajan myös Helsingin katukuvaan: tuotemerkin nimi on luettavissa parimetrisin kirjaimin Hakaniemen metroaseman lähellä olevan Arenan talon katolta Hakaniemen torin suunnasta. ==Lähteet== ==Aiheesta muualla== * Oxygenolin kotisivut * Oy Oxygenol Ab:n historiaa Pörssitiedossa Luokka:Terveydenhoitoalan tuotemerkit Luokka:Suuhygienia Luokka:Berner
Janne Kanerva

Janne Nikodemus Kanerva (s. 29. heinäkuuta 1970 Kankaanpää) on suomalainen, 1990-luvulla menestynyt painonnostaja. Kanerva edusti Suomea kaksissa olympialaisissa. Barcelonassa 1992 hän sijoittui 90-kiloisten sarjassa 17:nneksi ja Atlantassa 1996 108-kiloisten sarjassa 14:nneksi. MM-kilpailuissa hän sijoittui 12:nneksi vuonna 1994, 16:nneksi vuonna 1995, 11:nneksi vuonna 1997 ja 12:nneksi vuonna 1998. EM-kilpailuissa hän oli parhaimmillaan seitsemäs vuonna 1996 ja kahdeksas vuonna 1995. Pohjoismaiden mestaruuden hän voitti vuonna 1997. Seuratasolla Kanerva edusti Kankaanpään Voimailijoita. Hän voitti Suomen-mestaruuden vuosina 1994–1997. == Lähteet == * Luokka:Suomalaiset painonnostajat Luokka:Vuonna 1970 syntyneet Luokka:Elävät henkilöt
Arto Savonen

Arto Olavi Savonen (s. 30. syyskuuta 1960 Loimaa) on suomalainen, 1980- ja 1990-luvuilla menestynyt painonnostaja. Savonen sijoittui Barcelonan olympialaisissa 1992 110-kiloisten sarjassa sijalle 13. MM-kilpailuissa hän sijoittui yli 110-kiloisten sarjassa seitsemänneksi vuonna 1990 ja 110-kiloisten sarjassa kymmenenneksi vuonna 1991. EM-kilpailuissa hän oli parhaimmillaan kahdeksas vuonna 1990 ja kymmenes vuonna 1991. Pohjoismaiden mestaruuden hän voitti vuosina 1989–1991. Seuratasolla Savonen edusti Loimaan Leiskua, Porin Pyrintöä, Puntti-Karhuja ja Lohja Liftingiä. Hän voitti yhdeksän Suomen-mestaruutta vuosina 1986–1996. Viimeisen SM-mitalin hän sai vuonna 2008. Veteraanisarjoissa hän voitti Euroopan-mestaruuden vuosina 1995 ja 1996. Arto Savosen aviopuoliso on judoka Anne Åkerblom. == Lähteet == * === Viitteet === Luokka:Suomalaiset painonnostajat Luokka:Vuonna 1960 syntyneet Luokka:Elävät henkilöt